钦定古今图书集成/明伦汇编/闺媛典/第032卷 > 河东姚氏
## 钦定古今图书集成/明伦汇编/闺媛典/第032卷 > 河东姚氏

按《魏书列女传》：“河东姚氏女者，字女胜，少丧父，无兄
弟，母怜而守养。年六七岁，便有孝性，人言其父者，闻
辄垂泣。邻伍异之。正光中，母死，女胜年十五，哭泣不
绝声，水浆不入口者数日，不胜哀，遂死。太守崔游申
请为营墓立碑，自为制文，表其门闾，比之曹娥，改其
里曰上虞里。墓在郡城东六里大道北，至今名为孝
女冢。”